Public procurement notice: Contract Notice
Published: 2024-02-01
Region: EL301
Contract type: Supplies
Procedure: Open procedure
CPV classification: 30195200 | 31710000 | 34928000 | 34990000 | 48000000
Estimated value: 1076607.74 EUR
Submission deadline: 2024-03-11

Technical requirements: Αντικείμενο της σύμβασης είναι η προμήθεια ολοκληρωμένης πλατφόρμας ψηφιακών υπηρεσιών και συστημάτων έξυπνων πόλεων στο Δήμο Μεταμόρφωσης, η προμήθεια συστημάτων διαχείρισης ωφελουμένων κοινωνικών υπηρεσιών, η παροχή υπηρεσιών αναβάθμισης συστήματος οικονομικής διαχείρισης, η προμήθεια διαδραστικών πινάκων και έξυπνων διαβάσεων καθώς και η προμήθεια ηλεκτρονικού συστήματος διαχείρισης και οργάνωσης της Διοίκησης του Δήμου και υποδιαιρείται στα κάτωθι τμήματα και κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):
•	ΤΜΗΜΑ 1: «Νέες Ψηφιακές Υπηρεσίες», εκτιμώμενης αξίας 303.395,00 € πλέον ΦΠΑ, με CPV - 34990000-3  Εξοπλισμός ελέγχου, ασφαλείας, σηματοδότησης και φωτισμού, - 72268000-1 Υπηρεσίες προμήθειας λογισμικού, - 48600000-4 Πακέτα λογισμικού βάσεων δεδομένων και λειτουργικών συστημάτων, - 72212000-4,  Υπηρεσίες προγραμματισμού λογισμικού εφαρμογών,   - 79999100-4, Υπηρεσίες σάρωσης,  - 72252000-6, Υπηρεσίες ηλεκτρονικής αρχειοθέτησης και - 64226000-6, Υπηρεσίες τηλεματικής,
•	ΤΜΗΜΑ 2: «Πληροφορικό Σύστημα (Π.Σ.) Διαχείρισης Ωφελούμενων Κοινωνικών Υπηρεσιών και  Παροχής υπηρεσιών Τηλεφροντίδας», εκτιμώμενης αξίας 122.243,74 € πλέον ΦΠΑ, με CPV 72212000-4 Υπηρεσίες προγραμματισμού λογισμικού εφαρμογών,  (CPV) : 79999100-4 – (Υπηρεσίες σάρωσης), 72252000-6 (Υπηρεσίες ηλεκτρονικής αρχειοθέτησης), CPV 72211000-7 Υπηρεσίες προγραμματισμού λογισμικών συστήματος και χρήστη.  CPV 72000000-5, CPV 64226000-6 υπηρεσίες τηλεματικής, CPV  31711110-7 (εξοπλισμός), CPV: 32344100-7(εξοπλισμός)
•	ΤΜΗΜΑ 3: «Υπηρεσίες Αναβάθμισης συστήματος οικονομικής διαχείρισης», εκτιμώμενης αξίας 30.000,00€ πλέον ΦΠΑ, με CPV - 72268000-1 Υπηρεσίες προμήθειας λογισμικού.
•	ΤΜΗΜΑ 4: «Προμήθεια και εγκατάσταση Διαδραστικών Πινάκων σε σχολεία του Δήμου μας», εκτιμώμενης αξίας 190.320,00 € πλέον ΦΠΑ, με CPV 30195200-4 Ηλεκτρονικοί πίνακες αντιγραφής ή εξαρτήματα.
•	ΤΜΗΜΑ 5: «Έξυπνες διαβάσεις πεζών», εκτιμώμενης αξίας 314.520,00 € πλέον ΦΠΑ, με CPV (34928400-2) Αστικός εξοπλισμός
•	ΤΜΗΜΑ 6: «Ηλεκτρονικό σύστημα διαχείρισης και οργάνωσης της Διοίκησης του Δήμου», εκτιμώμενης αξίας 116.129,00 € πλέον ΦΠΑ, με CPV - 72268000-1 Υπηρεσίες προμήθειας λογισμικού..
Προσφορές υποβάλλονται για ένα ή περισσότερα ΤΜΗΜΑΤΑ.
Η εκτιμώμενη αξία της σύμβασης ανέρχεται στο ποσό των 1.076.607,74 € μη συμπεριλαμβανομένου ΦΠΑ 24 % (εκτιμώμενη αξία συμπεριλαμβανομένου ΦΠΑ 24%: € 1.334.993,60 €)
Η διάρκεια της σύμβασης για κάθε τμήμα ορίζεται ως εξής:
Για το ΤΜΗΜΑ 1 επτά (7) μήνες από την υπογραφή της σύμβασης.
Για το ΤΜΗΜΑ 2 δεκαοχτώ (18) μήνες από την υπογραφή της σύμβασης.
Για το ΤΜΗΜΑ 3 πέντε (5) μήνες από την υπογραφή της σύμβασης.
Για το ΤΜΗΜΑ 4 δώδεκα (12) μήνες από την υπογραφή της σύμβασης .
Για το ΤΜΗΜΑ 5 δώδεκα (12) μήνες από την υπογραφή της σύμβασης .
Για το ΤΜΗΜΑ 6 πέντε (5) μήνες από την υπογραφή της σύμβασης .
Α. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημοσίων Συμβάσεων (Ε.Α.ΔΗ.ΣΥ.), σύμφωνα με τα ειδικότερα οριζόμενα στα άρθρα 346 επ. ν. 4412/2016 και 1 επ.  του π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του  .
Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα  ή 
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως  
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης  .
Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επόμενη εργάσιμη ημέρα και ώρα 23:59:59 .
Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.
Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 του  ν. 4412/2016. Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της Ε.Α.ΔΗ.ΣΥ επί της προσφυγής, γ) σε περίπτωση παραίτησης του προσφεύγοντος από την προσφυγή του έως και δέκα (10) ημέρες από την κατάθεση της προσφυγής. 
Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της  Ε.Α.ΔΗ.ΣΥ. μετά από άσκηση προδικαστικής προσφυγής, σύμφωνα με τα άρθρα 368 του ν. 4412/2016 και 20 του  π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο  μέτρων προσωρινής προστασίας, σύμφωνα με τα άρθρα 366 παρ. 1-2 ν. 4412/2016 και 15 παρ. 1-4 του  π.δ. 39/2017. 
Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.
Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή,  μέσω της λειτουργίας «Επικοινωνία»: 
α) Κοινοποιεί την προσφυγή το αργότερο έως την επόμενη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 του  π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.
β) Διαβιβάζει στην Ε.Α.ΔΗ.ΣΥ., το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.
γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επόμενη εργάσιμη ημέρα από την κατάθεσή τους.
δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ, το αργότερο εντός πέντε (5) ημερών από την κοινοποίηση των απόψεων της αναθέτουσας αρχής.
Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και  ακύρωσης του άρθρου 372  του ν. 4412/2016 κατά των εκτελεστών πράξεων ή παραλείψεων της αναθέτουσας αρχής .
Εφαρμογή Έξυπνου φωτισμού
Πρόκειται για μια εφαρμογή μέσω της οποίας θα είναι δυνατή η διαχείριση του δικτύου οδοφωτισμού και η παρακολούθηση βλαβών σε πραγματικό χρόνο και απομακρυσμένα. Συγκεκριμένα, μέσω της εφαρμογής θα είναι δυνατή η εκκίνηση και η παύση λειτουργίας ενός φωτιστικού ή ομάδας φωτιστικών, καθώς και η ελάττωση ή η αύξηση της φωτεινότητάς τους ανάλογα με τις εκάστοτε ανάγκες. Επιπλέον, είναι δυνατός ο προγραμματισμός λειτουργίας για το επιθυμητό χρονικό διάστημα και η παρακολούθηση των παραμέτρων λειτουργίας (τάση, ένταση, κατανάλωση κ.λπ) σε πραγματικό χρόνο. Η εφαρμογή θα διατίθεται μέσω διαδικτύου και θα είναι προσβάσιμη από οποιοδήποτε τερματικό διαθέτει Internet. 
Εφαρμογή Ψηφιοποίησης αποθετηριου διοικητικών υπηρεσιών
Στο πλαίσιο του συγκεκριμένου πακέτου ενεργειών ο Ανάδοχος θα πρέπει να παραδώσει Ολοκληρωμένη Εφαρμογή Ψηφιοποίησης αποθετηρίου διοικητικών υπηρεσιών. Πέραν της προμήθειας της εφαρμογής, πρόκειται να υλοποιηθούν ενέργειες που θα περιλαμβάνουν τη δημιουργία μεταδεδομένων και τη δημιουργία επιστημονικού περιεχομένου περιγραφής του υλικού.
Ψηφιοποίηση αρχείου διοικητικών Υπηρεσίών
Πρόκειται για την εκτέλεση του συνόλου των υπηρεσιών και ενεργειών που θα οδηγήσουν στη σωστή οργάνωση και διευκόλυνση της λειτουργίας του αρμόδιου Τμήματος του Δήμου που ασχολείται με την τήρηση του φυσικού αρχείου της διοικητικής Υπηρεσίας και περιλαμβάνει καταχώρηση, ψηφιοποίηση και τεκμηρίωση του αρχείου ληξιαρχικών πράξεων, φακέλων προσωπικού και αποφάσεων ΔΣ.
Αντικείμενο της εν λόγω δράσης είναι η ψηφιακή οργάνωση των Υπηρεσιών της Κοινωνικής Υπηρεσίας του Δήμου μέσω προμήθειας ενός σύγχρονου διαδικτυακού πληροφοριακού συστήματος,  για την διαχείριση των παροχών της Διεύθυνσης Κοινωνικής Προστασίας και Δημόσιας Υγείας του Δήμου προς τους δημότες (πολίτες) και τους κατοίκους του.
Δυνητικοί ωφελούμενοι του προτεινόμενου έργου είναι άτομα των ευπαθών ομάδων του πληθυσμού που κάνουν χρήση των παρεχόμενων κοινωνικών υπηρεσιών και ιδίως άτομα με σημαντικά προβλήματα στην πρόσβαση αλλά και στη λήψη υπηρεσιών αγωγής υγείας και κοινωνικής πρόνοιας. Με την υλοποίηση του έργου,  το σύνολο των αιτημάτων θα διεκπεραιώνονται ψηφιακά από την αρχή μέχρι την ολοκλήρωση τους, ταχύτερα, ασφαλέστερα και με διαφάνεια καθώς ο δημότης θα έχει ενημέρωση για το αίτημά του σε πραγματικό χρόνο. Επίσης τόσο οι υπηρεσίες του δήμου όσο και η Διοίκηση θα έχει πρόσβαση σε ψηφιακά εργαλεία που θα διευκολύνουν τη λήψη αποφάσεων.
Ο όρος «Τηλεπρόνοια» (Telecare) εκφράζει ένα σύνολο υπηρεσιών οι οποίες, με την βοήθεια της τεχνολογίας, προσφέρουν την δυνατότητα της εξ αποστάσεως παροχής παρακολούθησης και αδιάκοπης κατ’ οίκον φροντίδας. Βασικός στόχος είναι να παρέχονται στον ωφελούμενο υπηρεσίες, οι οποίες παραδοσιακά παρέχονται σε νοσοκομεία, Μονάδες Φροντίδας Ηλικιωμένων (ΜΦΗ) ή άλλες παρόμοιες δομές, ώστε ο ίδιος να διατηρεί, να βελτιώνει ή να ανακτά την υγεία του, παραμένοντας στον τόπο διαμονής του. Απευθύνεται κυρίως σε ανθρώπους οι οποίοι ανήκουν σε ευπαθείς κοινωνικές ομάδες ή άτομα που αντιμετωπίζουν σημαντικά προβλήματα στην πρόσβαση αλλά και στη λήψη των υφιστάμενων υπηρεσιών όπως ηλικιωμένοι, άτομα που διαβιούν μόνα τους, κατοίκους απομακρυσμένων οικισμών, άτομα που πάσχουν από χρόνια προβλήματα υγείας κτλ.
Η Τηλεφροντίδα περιλαμβάνει εφαρμογές εξ ’αποστάσεως παρακολούθησης εξωγενών κινδύνων και ειδοποίησης σε περίπτωση ατυχήματος ή προσωπικής απειλής.
Ο απαραίτητος εξοπλισμός για την παροχή των υπηρεσιών περιλαμβάνει μονάδες ανίχνευσης εξωγενών κινδύνων ραδιοπομπούς σήμανσης κινδύνου, μονάδες επικοινωνίας κτλ. Ο ωφελούμενος εφοδιάζεται με τον κατάλληλο ανά περίπτωση εξοπλισμό ο οποίος συνδέεται με ένα κέντρο διαχείρισης επειγόντων περιστατικών (εφεξής ΚΔΕΠ) το οποίο λειτουργεί αδιάκοπα 24/7 προκειμένου να πραγματοποιεί τις απαραίτητες  ενέργειες όποτε ο ωφελούμενος χρειαστεί βοήθεια. Επίσης λειτουργεί ως σύνδεσμος μεταξύ των ωφελούμενων και των φορέων παροχής υπηρεσιών κοινωνικής φροντίδας, πρόνοιας και δημόσιας υγείας και προσφέρει την υποστηρικτική υποδομή για την ομαλή λειτουργία των προσφερόμενων υπηρεσιών.  
Στην περίπτωση των υπηρεσιών Τηλεφροντίδας, οι χειριστές του ΚΔΕΠ ανταποκρίνονται άμεσα στις κλήσεις των ωφελούμενων και ανάλογα με την φύση του περιστατικού ειδοποιούν την απαραίτητη υπηρεσία άμεσης επέμβασης ή τους φροντιστές του ωφελούμενου. Η επικοινωνία του χρήστη με τον χειριστή του ΚΔΕΠ είναι αμφίδρομη και σε ανοιχτή ακρόαση, μέσω της αντίστοιχης μονάδας επικοινωνίας που είναι εγκατεστημένη στην οικία του ωφελούμενου.
Επιπλέον για την υλοποίηση του έργου θα εγκατασταθούν ολοκληρωμένες εφαρμογές, που θα αφορούν στην οργάνωση όλων των δομών και υπηρεσιών που απαρτίζουν την Κοινωνική Υπηρεσία, με παράλληλη πρόσβαση των πολιτών, από προσωποποιημένο περιβάλλον χρήσης, που λειτουργεί μέσω φυλλομετρητή (Google Chrome, Mozilla Firefox κ.λπ.), απαλλάσσοντας τους Δήμους από το διαχειριστικό κόστος καταχώρησης των αιτήσεων. 
Η προμήθεια περιλαμβάνει τα ακόλουθα:
-	Λογισμικό Διαχείρισης Ωφελούμενων Κοινωνικής Υπηρεσίας (Διαδικτυακή Εφαρμογή)
-	Εξοπλισμός Ηλεκτρονικής Υπογραφής Πολίτη 
-	Εξοπλισμός εκτύπωσης καρτών πολίτη 
-	Ειδικές συσκευές Οικιακού Εξοπλισμού Τηλεφροντίδας 
-	Ειδικές συσκευές Ανίχνευσης Πτώσης 
-	Ειδικές συσκευές Εντοπισμού μέσω GPS
Η παροχή των υπηρεσιών περιλαμβάνει τις ακόλουθες υπηρεσίες:
-		Υπηρεσίες Κοινωνικής φροντίδας και 24ωρης υποστήριξης 
-	Υπηρεσίες Εκπαίδευσης Προσωπικού 
-	Υπηρεσίες Πιλοτικής Λειτουργίας 
-	Υπηρεσίες Τεχνικής Υποστήριξης  
-	Υπηρεσίες διασύνδεσης με τρίτα συστήματα του Δήμου και του Ελληνικού Δημοσίου
Η προτεινόμενη δράση αφορά στην επέκταση υφιστάμενου συστήματος οικονομικής διαχείρισης, ώστε να συμπεριλάβει και την Διαδικτυακή Διαχείριση Τέλους Ακίνητης Περιουσίας. Έτσι το υφιστάμενο σύστημα θα εξελιχθεί σε ενοποιημένη διαδικτυακή πλατφόρμα ηλεκτρονικής διακυβέρνησης, ψηφιακού μετασχηματισμού, ηλεκτρονικής εξυπηρέτησης και διάδρασης Δήμου - Δημότη. Θα αποτελείται από διαδικτυακή εφαρμογή για τους δημότες/επιχειρήσεις καθώς και πλήρως διαδικτυακό διαχειριστικό σύστημα για τις δημοτικές υπηρεσίες. 
Η ολοκληρωμένη υπηρεσία, θα παρέχει ένα σύνολο ηλεκτρονικών υπηρεσιών προς τον δημότη στοχεύοντας στην ελαχιστοποίηση της απαίτησης φυσικής του παρουσίας στις εγκαταστάσεις του Δήμου με αποτέλεσμα τη μείωση της μη απαραίτητης μετακίνησης. Ταυτόχρονα θα συμβάλει στη μείωση του φόρτου εργασίας για τα στελέχη του Δήμου και την αναβάθμιση των παρεχόμενων υπηρεσιών προς το Δημότη.